CELEX: 62011TN0602
Language: et
Date: 2011-11-22 00:00:00
Title: Kohtuasi T-602/11: 22. novembril 2011 esitatud hagi — Pêra-Grave versus Siseturu Ühtlustamise Amet — Fundação De Almeida (QTA S. JOSÉ DE PERAMANCA)

4.2.2012   
            
            
               ET
            
            
               Euroopa Liidu Teataja
            
            
               C 32/30
            
         22. novembril 2011 esitatud hagi — Pêra-Grave versus Siseturu Ühtlustamise Amet — Fundação De Almeida (QTA S. JOSÉ DE PERAMANCA)
   (Kohtuasi T-602/11)
   2012/C 32/63
   Hagiavalduse keel: inglise
   
      Pooled
   
   
      Hageja: Pêra-Grave Sociedade Agrícola, Unipessoal, Lda (Évora, Portugal) (esindaja: advokaat J. de Oliveira Vaz Miranda Sousa)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Fundação Eugénio De Almeida (Évora, Portugal)
   
      Nõuded
   
   Hageja palub Üldkohtul:
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) teise apellatsioonikoja 19. septembri 2011. aasta otsus asjas R 1797/2010-2 nii, et taotletava kaubamärgi suhtes esitatud vastulause lükatakse tervikuna tagasi ning taotletav kaubamärk tunnistatakse seega tervikuna registreeritavaks;
            
         
               —
            
            
               jätta kostja kohtukulud tema enda kanda ja mõista kostjalt välja hageja käesolevate menetlustega seotud kulud.
            
         
      Väited ja peamised argumendid
   
   
      Ühenduse kaubamärgi taotleja: hageja
   
      Asjaomane ühenduse kaubamärk: kujutismärk „QTA S. JOSÉ DE PERAMANCA” kaupadele klassis 33 — ühenduse kaubamärgi taotlus nr 7291669
   
      Vastulause aluseks oleva kaubamärgi või tähise omanik: teine menetluspool apellatsioonikojas
   
      Vastulause aluseks olev kaubamärk või tähis: Portugali kujutismärk nr 283684 „VINHO PÊRAMANCA TINTO” kaupadele klassis 33; Portugali kujutismärk nr 308864 „VINHO PÊRAMANCA BRANCO” kaupadele klassis 33; Portugali kujutismärk nr 405797 „PÊRAMANCA” kaupadele klassis 33
   
      Vastulausete osakonna otsus: lükata vastulause tagasi
   
      Apellatsioonikoja otsus: kaebus rahuldada (nõustus vastulausega), vaidlustatud otsus tühistada ning jätta kaubamärgimäärus kõigi vaidlustatud kaupade osas kohaldamata
   
      Väited: nõukogu määruse nr 207/2009 artikli 8 lõike 1 punkti b rikkumine, kuna apellatsioonikoda: i) rikkus õigusnormi, kui hindas tähiste mitme visuaalse, foneetilise ja kontseptuaalse erinevuse olulisust tervikmulje põhjal madalamalt ning tähtsustas ja seetõttu ülehindas ainsa ühise osa — sõnaliste osade „PERA” ja „MANCA” — üldmõju; ii) kohaldas vääralt põhimõtteid ja lähenemist, mida Üldkohus kasutas kohtuotsuses T-332/05 „TERRANUS/TERRA” käsitletud asjas ning leidis vääralt, et vastandatud tähistest jääva tervikmulje põhjal on sarnasus segiajamise tõenäosuse tekkimiseks piisav.